Utanríkisráðuneytið veitir Barnaheillum ? Save the Childrená Íslandi 3,3 milljónir króna til uppbyggingarstarfs í Norður-Úganda Barnaheill – Save the Children á Íslandi hafa fengið 3,3 milljóna króna styrk frá utanríkisráðuneytinu fyrir menntunar - og uppbyggingastarf sitt í Pader - og Agogo-héruðum í Norður-Úganda . Barnaheill – Save the Children á Íslandi hófu stuðning og þátttöku við uppbyggingu menntunarstarfs í Norður–Úganda í lok árs 2007 . Þegar fulltrúar samtakanna heimsóttu Pader og Agago-héruð í nóvember 2010 , kom í ljós að næringu barna er mjög ábótavant og stór hluti þeirra fær ekkert að borða í skólanum yfir daginn . Það hefur klárlega áhrif á heilsu barnanna , árangur í skóla og áhuga á áframhaldandi skólagöngu . Því óskuðu Barnaheill – Save the Children á Íslandi eftir styrk frá utanríkisráðuneytinu til að koma á sjálfbæru kerfi , þar sem t.d. væri hægt að rækta mat á skólalóðum enda eru ræktunarskilyrði góð . Skólamáltíðir bæta tvímælalaust heilsu barnanna og árangur þeirra í námi og eiga þátt í að minnka brottfall úr skólum , en brottfall stúlkna úr skóla í Norður-Úganda er 83% og 57% hjá drengjum . Menntunarverkefnið byggir á samþættri nálgun og miðar að því að veita 30 þúsund börnum í Pader - og Agago-héruðum stuðning við að komast í skóla og fá góða menntun í heilbrigðu , verndandi og barnvænu umhverfi . Því er einnig ætlað að styrkja aðgerðir stjórnvalda í samræmi við PRDP ( e. Peace Recovery and Development Plan ) vegna grunnmenntunar , heilsugæslu og verndar stúlkna og drengja á svæðinu . Þá er verkefnið í samræmi við aðgerðaplan stjórnvalda um gæði menntunar ( e. Quality Education Initiative ) . Frá árinu 2007 hafa Barnaheill – Save the Children á Íslandi lagt um 53 milljónir króna til verkefnisins , þar af hafa 32,5 milljónir komið frá utanríkisráðuneytinu . Barnaheill – Save the Children í Úganda hafa starfað í landinu frá 1990 og þekkja því vel til allra aðstæðna . Samtökin vinna náið með stjórnvöldum og heimamönnum . Lögð er áhersla á vönduð vinnubrögð og öfluga forystu . Barnaheill – Save the Children á Íslandi eru í beinu og milliliðalausu sambandi við samstarfsaðila sína í Norður - Úganda og fá sendar skýrslur um framgang verkefnisins árlega .